Document ID: /roh_data/filtered/fineweb-2-filterrobots_roh.jsonl.gz/55197

Lorenz Alig na vul betg pli esser commember dal parlament da Glion. A chaschun da la sesida dal parlament dad Ilanz/Glion dal 1. da settember ha il deputà Lorenz Alig remess ses uffizi per immediat. Manà a la decisiun da bandunar per immediat il parlament ha, ch'il parlament ha refusà il giavisch da Lorenz Alig da discussiunar ina fatschenta.
En in parlament cun ina tala tenuta n'hai jau pers nagut.
Resposta a scret
La dumonda da taglia or dal parlament ha la suprastanza respundì a scrit. Tenor l'urden communal haja quai da succeder a bucca, ha ditg Alig. La presidenta da Glion, Carmelia Maissen, vesa la risposta a scrit sco servetsch, damai che quella cuntegnia bleras cifras.
Betg pli candidà
Lorenz Alig manca uss en il parlament a las duas davosas sedutas da la legislatura. Sin l’entschatta da l'onn 2022 cumenza il nov parlament communal cun sia lavur e là fiss Lorenz Alig en scadin cas betg preschents, el n'è betg stà a disposiziun per ina reelecziun.